《金盏子慢》
宋代·佚名

丽日舒长，正葱葱瑞气，遍满神京。九重天上，五云开处，丹楼碧京峥嵘。盛宴初开，锦帐绣幕交横。应上元佳节，君臣际会，共乐升平。
广庭。罗绮纷盈。动一部、笙歌尽新声。蓬莱宫殿神仙景。浩荡春光，逦迤王城。烟收雨歇，天色夜更澄清。又千寻火树，灯山参差，带月鲜明。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。